32006R2031
L 414/43
JURNALUL OFÍCIAL AL UNIUNII EUROPENE
REGULAMENTUL (CE) NR. 2031/2006 AL COMISIEI
din 22 decembrie 2006
de adaptare a unor regulamente privind piața zahărului datorită aderării Bulgariei și României la Uniunea Europeană
COMISIA COMUNITĂȚILOR EUROPENE,
având în vedere Tratatul de aderare a Bulgariei și României, în special articolul 4 alineatul (3),
având în vedere Actul de aderare a Bulgariei și României, în special articolul 56,
întrucât:
(1)
Sunt necesare anumite modificări tehnice la unele regulamente ale Comisiei privind organizarea comună a pieței în sectorul zahărului pentru a realiza adaptările necesare datorită aderării Bulgariei și României la Uniunea Europeană.
(2)
Regulamentul (CE) nr. 192/2002 al Comisiei din 31 ianuarie 2002 privind modalitățile de eliberare a licențelor de import pentru zahăr și amestecurile de zahăr și cacao cu origine cumulată ACP/TTPM sau CE/TTPM (1) cuprinde unele mențiuni în toate limbile statelor membre. Trebuie incluse mențiunile în limba bulgară și în limba română.
(3)
Regulamentul (CE) nr. 950/2006 al Comisiei din 28 iunie 2006 de stabilire a normelor de aplicare, pentru anii de comercializare 2006/2007, 2007/2008 și 2008/2009, privind importul și rafinarea produselor din sectorul zahărului în cadrul anumitor contingente tarifare și acorduri preferențiale (2) cuprinde unele mențiuni în toate limbile statelor membre. Trebuie incluse mențiunile în limba bulgară și în limba română.
(4)
Regulamentul (CE) nr. 951/2006 al Comisiei din 30 iunie 2006 de stabilire a normelor de aplicare a Regulamentului (CE) nr. 318/2006 al Consiliului în ceea ce privește schimburile cu țările terțe în sectorul zahărului (3) cuprinde unele mențiuni în toate limbile statelor membre. Trebuie incluse mențiunile în limba bulgară și în limba română.
(5)
Prin urmare, Regulamentele (CE) nr. 192/2002, (CE) nr. 950/2006 și (CE) nr. 951/2006 trebuie modificate în consecință,
ADOPTĂ PREZENTUL REGULAMENT:
Articolul 1
Regulamentul (CE) nr. 192/2002 se modifică după cum urmează:
1.
La articolul 4, litera (c) se înlocuiește cu următorul text:
„(c)
la rubrica 20 din licență, una dintre mențiunile enumerate în anexa II.”
2.
Anexa devine anexa I.
3.
Textul anexei la prezentul regulament se adaugă ca anexa II.
Articolul 2
Anexa III la Regulamentul (CE) nr. 950/2006 se înlocuiește cu textul anexei II la prezentul regulament.
Articolul 3
Regulamentul (CE) nr. 951/2006 se modifică după cum urmează:
1.
La articolul 6, alineatele (2) și (3) se înlocuiesc cu următorul text:
„(2) Rubrica 20 din cererea de licență și din licență cuprinde una dintre mențiunile enumerate în Partea A din anexă.
(3) Licența de export se eliberează pentru cantitatea menționată în declarația de adjudecare a licitației în cauză. Acesta cuprinde în rubrica 22 menționarea ratei de restituire, prevăzută în declarația de adjudecare a licitației, exprimată în euro. Acesta conține una dintre mențiunile enumerate în Partea B din anexă.”
2.
Articolul 7 se înlocuiește cu următorul text:
„Articolul 7
Licența de export pentru zahăr, izoglucoză sau sirop de inulină fără restituire
În cazul în care se prevede exportul fără restituire al zahărului, izoglucozei sau siropului de inulină în liberă circulație pe piața comunitară și care nu este considerat «peste cotă», rubrica 22 din cererea de licență și din licență cuprinde una dintre mențiunile enumerate în Partea C din anexă, în funcție de produsul în cauză.”
3.
La articolul 14 alineatul (3), primul paragraf se înlocuiește cu următorul text:
„Cererea și licența de export pentru zahărul alb, precum și cererea și licența de import pentru zahărul brut cuprind, în rubrica 20, una dintre mențiunile enumerate în Partea D din anexă.”
4.
Anexa I se înlocuiește cu textul din anexa III la prezentul regulament.
Articolul 4
Prezentul regulament intră în vigoare sub rezerva și la data intrării în vigoare a Tratatului de aderare a Bulgariei și României.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 22 decembrie 2006.